Príloha č. 7

MOŽNOSTI VYKONANIA ZÁSAHU

1.	Hasičská technika

Hasičská technika vo výbave zboru na zdolávanie lesného požiaru v danej lokalite je uvedená v tabuľke č.1. Táto technika je potrebná na likvidáciu lesného požiaru pri pozemnom nasadení ako aj pre logistické zabezpečenie zásahu leteckej techniky.

Tabuľka č. 1
Hasičská jednotka	Hasičská technika	Počet	
Okresné riaditeľstvo zboru v Poprade
hasičská stanica Poprad	CAS 32 T 148	1	
	CAS Mercedes Unimog	1	
	CAS IVECO Trakker	1	
	terénny špeciál SCOTTRAC	1	
	veliteľské vozidlo KIA Sportage	1	
	terénne vozidlo MB - G	1	
Okresné riaditeľstvo zboru v Poprade 
hasičská stanica Vysoké Tatry	CAS IVECO Trakker	1	
	CAS Mercedes Unimog	1	
	terénne vozidlo Nissan Navara	1	
	AHZS typ 1A - MB Vario	1	
	AHZS typ 1D - Iveco Magirus	1	
Okresné riaditeľstvo zboru v Poprade
hasičská stanica Mengusovce	CAS 32 T 148	1	
	CAS IVECO Trakker	1	
	AHZS typ 1A - MB Vario	1	
Okresné riaditeľstvo zboru v Kežmarku	CAS 32 T 148	1	
	ARS 12DC - PV3S	1	
	CAS 32 T 815	1	
	CAS IVECO Trakker	1	
	terénne vozidlo Nissan Navara	1	
Okresné riaditeľstvo zboru v Kežmarku
hasičská stanica Spišská Stará Ves	CAS 32 T 815	1	
Okresné riaditeľstvo zboru v Liptovskom Mikuláši
hasičská stanica Liptovský Mikuláš	CAS 32 T 148	1	
	CAS 32 T 815		
	CAS IVECO Trakker	1	
	AHZS typ 1A - MB Vario	1	
	terénne vozidlo Nissan Navara	1	
	terénne vozidlo MB - G	1	
Okresné riaditeľstvo zboru v Liptovskom Mikuláši
hasičská stanica Liptovský Hrádok	CAS 32 T 148	1	
	CAS IVECO Trakker	1	
	CAS LP 6 P V3S	1	
	AHZS typ 1A - MB Vario	1	

Nakoľko sa v postihnutom priestore nachádzajú rekreačné zariadenia a iné obytné budovy, ktoré môžu byť v prípade lesného požiaru zasiahnuté, uvažuje sa s nasadením aj špeciálnej výškovej hasičskej techniky (tabuľka č. 2). Táto špeciálna výšková hasičská technika bude použitá pri zásahu podľa rozhodnutia veliteľa zásahu.

 Tabuľka č. 2
Hasičská jednotka	Hasičská technika	Počet	
Okresné riaditeľstvo zboru v Poprade	AR 30	1	
Okresné riaditeľstvo zboru v Kežmarku	AR 30	1	
Okresné riaditeľstvo zboru v Liptovskom Mikuláši	AR 39	1	
	AP 27	1	

2.	Modul leteckého hasenia

Tento modul bol zriadený na základe vnútroštátnych potrieb hasenia lesných požiarov v náročnom horskom teréne. Je dislokovaný v troch krajských riaditeľstvách zboru s počtom 20 príslušníkov v každej skupine. Na Krajskom riaditeľstve zboru v Bratislave je „Skupina západ“, na Krajskom riaditeľstve zboru v Banskej Bystrici „Skupina stred“ a na Krajskom riaditeľstve zboru v Prešove „Skupina východ“. 

Modul vykonáva
•	záchranu osôb s použitím pozemných a leteckých prostriedkov, ak je ohrozený ich život alebo zdravie v neprístupných oblastiach, najmä hornatých lesných porastoch zasiahnutých požiarmi,
•	hasenie rozsiahlych lesných požiarov a požiarov porastov v ťažko prístupných horských terénoch s použitím pozemných a leteckých prostriedkov,
•	transport zasahujúceho personálu a materiálu na miesto zdolávania lesného požiaru do ťažko prístupného terénu,
•	leteckú prepravu špeciálnych hasiacich prostriedkov a zásobovanie zasahujúcich jednotiek v neprístupných oblastiach postihnutých požiarmi,
•	monitorovanie požiariska z leteckej techniky a dokumentovanie šírenia požiaru pomocou digitálnej techniky v určených časových horizontoch na účely správnych taktických rozhodnutí pre štáb hasenia požiaru pri jeho zdolávaní,
•	poskytuje predlekársku pomoc postihnutým osobám v oblasti ohrozenej požiarom.

Modul je vybavený mobilnými prostriedkami na prepravu materiálu v zložitom horskom teréne (štvorkolky, Scottrac), 3 ks fireflexov na vytvorenie umelého zdroja vody pri požiari. Na dopravu vody v zložitom teréne s vysokým prevýšením boli zakúpené čerpadlá a jazierka. Na vytvorenie základní pre jazierkový systém pri požiari využívajú príslušníci zboru motorové píly, sekeromotiky a ďalšie ručné náradie vo výbave modulu. Každý príslušník zboru je zároveň vybavený osobnými ochrannými pracovnými prostriedkami.

3.	Početné stavy na jednotlivých hasičských staniciach

Početné stavy na jednotlivých hasičských staniciach daného územia sú v tabuľke č. 3.
Hasičská jednotka	Minimálny početný stav hasičov v slúžiacej zmene	Maximálny početný stav hasičov na hasičskej stanici	
Okresné riaditeľstvo zboru v Poprade 
hasičská stanica Poprad	9	42	
hasičská stanica Vysoké Tatry	3	16	
hasičská stanica Mengusovce	4	19	
Okresné riaditeľstvo zboru v Kežmarku 
hasičská stanica Kežmarok	5	26	
hasičská stanica Spišská Stará Ves	3	13	
Okresné riaditeľstvo zboru 
v Liptovskom Mikuláši 
hasičská stanica Liptovský Mikuláš	7	30	
hasičská stanica Liptovský Hrádok	3	16	

Na likvidáciu požiaru sú nasadzované sily zboru podľa tabuľky č. 3 (minimálny stav na zmene). Na hasičských staniciach v sídle okresného riaditeľstva zboru je potrebné počítať s ponechaním posádky automobilu hasičskej záchrannej služby určenej na zásahy v cestnej premávke. V rámci rozhodovacej právomoci veliteľ zásahu rozhodne o nasadení ďalších síl zboru. Na likvidáciu lesného požiaru za pomoci leteckej techniky môžu byť nasadené sily modulu leteckého hasenia v pôsobnosti zboru.

	4. Analýza prístupových komunikácií

Prístupové komunikácie v analyzovanej oblasti možno podľa lesníckej kategorizácie rozdeliť do troch kategórií:
-	lesné cesty I. kategórie - tieto cesty majú spevnený povrch, prístupné pre ťažkú techniku, s malými výnimkami počas celého roka,
-	lesné cesty II. kategórie - väčšinou spevneného povrchu, hlavné lesné cesty. Použiteľné väčšinou počas celého roka, udržiavané organizáciami  spravujúcimi dané územie,
-	lesné cesty III. kategórie - cesty bez akejkoľvek úpravy, vytvorené za účelom ťažby, približovania drevnej hmoty. Prístupné len pre terénnu techniku. Použiteľné v obmedzenej miere v prípade zlých klimatických podmienok (dážď).
Lesné cesty I. kategórie v oblasti TANAP sú totožné so štátnou cestou č. 537 v správe VÚC Prešov (tzv. Cesta Slobody), ktorú spravuje prostredníctvom vlastnej organizácie Správa a údržba ciest Prešovského samosprávneho kraja, oblasť Poprad, na základe zmluvy so SSC Bratislava podľa § 3d ods. 13 a 14 zákona č. 135/1961 Zb. zákona o pozemných komunikáciách v znení neskorších predpisov.
Lesné cesty II. kategórie v kompetencii priamych správcov príslušného územia – urbariátov, pozemkových spoločenstiev, mestských resp. štátnych organizácií.

Lesné cesty III. kategórie tvorené pri spracovávaní drevnej hmoty (ťažby a približovania) sú prejazdné len v prípade vykonávania pracovnej činnosti v danej lokalite. Väčšina ciest vplyvom času a prírodných faktorov sa stáva ťažko prejazdnými resp. neprejazdnými pre akúkoľvek techniku.

Lesné cesty I., II., III. kategórie sú prístupné len v obmedzenej miere pre hasičskú techniku. Ďalším negatívnym faktorom značne obmedzujúce nasadenie pozemnej techniky je fakt, že tieto cesty vedú priamo suchým lesom, čím v prípade požiaru môže dôjsť k priamemu ohrozeniu života zasahujúcich príslušníkov zboru vplyvom sálavého tepla (rádovo výkon požiaru sa odhaduje na desiatky MW) resp. toxickými splodinami horenia.

5.	Analýza vodných zdrojov

V analyzovanom území z hľadiska ochrany pred požiarmi sa nachádzajú dva typy vodných zdrojov. Umelé - hydrantová sieť, požiarne nádrže, bagroviská, zasnežovacie potrubia, ale aj prírodné - horské potoky a horské plesá. Z hľadiska využiteľnosti pre hasičské jednotky  prichádzajú predovšetkým do  úvahy umelé vodné zdroje, pretože v prípade prírodných vodných zdrojov je limitujúcim faktorom dostupnosť a výdatnosť. Pri likvidácii požiaru na území TANAP je predpoklad nasadenia viacerých hasičských jednotiek s cisternovými automobilovými striekačkami a z toho vyplývajúca potreba dostupnosti vodných zdrojov pre tieto automobily, čo v tomto prípade je nemožné, nakoľko horské potoky a plesá sú dislokované mimo lesných ciest, akejkoľvek kategórie. Taktiež výdatnosť vodného zdroja (zvyčajne udávaná v litroch za časovú jednotku napr. l.s-1, l.min-1) je kapacitne obmedzená, a v letných mesiacoch (kedy narastá riziko vzniku požiaru) dokonca dochádza k vysýchaniu horských potokov. Takéto potoky sú nazývané „sezónne“.  Špecifická situácia nastáva pri nasadení leteckej techniky (vrtuľníkov s hasiacim zariadením – bambi vakom resp. vakom VSU – kapacita od 1500 až 4 500 l) a ich dopĺňania z horských plies. Ak berieme do úvahy položenie tatranských plies vo vzťahu k nadmorskej výške,  technickým parametrom leteckej techniky (samotnú hmotnosť + hasiaci vak s hasiacou látkou a výšková dostupnosť) a meteosituácie, dopĺňanie hasebného média je značne problematické.

Všetky uvedené faktory (dostupnosť pre pozemnú ale aj leteckú techniku a výdatnosť) však spĺňajú umelé vodné zdroje. Prvá požiarna vodná nádrž  je situovaná v Belianskych Tatrách, nad obcou Ždiar. Druhá požiarna nádrž je nad tatranskou osadou Tatranská Lomnica. Tretí vodný zdroj je situovaný pri obci Batizovce, ktorý vznikol ťažobnou činnosťou štrku a piesku v povrchovom lome a následným zaplavením vodou. Základné charakteristické údaje sú uvedené  v tabuľke č. 4.

Tabuľka č. 4
Názov	Dislokácia	Plocha	Kapacita (m3)	Hĺbka	
Štrkopiesky Batizovce	N 49° 3'57.18"
E 20°10'53.91"	6 ha	300 000	priem.  5m
max. 10 m	
Tatranská Lomnica	N 49°10'5.00"
E 20°15'56.50"		120 000	priem. 6 m
max. 14 m	
Ždiar Strednica	N 49°16'20.91"
E 20°13'19.99"	1,37 km2	14 500	
5 m	

6.	Analýza leteckej techniky

Dôsledný monitoring, prieskum samotnej situácie a včasnosť nasadenia leteckej techniky na zdolávanie požiaru obmedzuje možnosť rozšírenia požiaru a zvyšuje účinnosť zásahu. 
Letecká technika pri hasení lesných požiarov zabezpečuje
•	vizuálny, video a termovízny prieskum požiariska zo vzduchu,
•	pomoc pri riadení zasahujúcich jednotiek zo vzduchu,
•	záchranu osôb, zvierat a majetku z priestoru ohrozenia lesným požiarom,
•	priame hasenie lesného požiaru prostredníctvom hasiacich vakov alebo vlastnej integrovanej nádrže,
•	zásobovanie pozemných jednotiek nachádzajúcich sa v nedostupnom teréne hasiacou látkou a vecnými prostriedkami,
•	transport techniky a materiálu do neprístupných terénov,
•	transport potrebných síl do priestoru činnosti a z priestoru činnosti,
•	núdzovú evakuáciu zasahujúcich síl z priestoru činnosti.

Letecká technika má charakter podporného prostriedku hasičských jednotiek, operujúcich na zemi; funkciu hlavného prostriedku plní v nedostupnom, najmä vysokohorskom teréne. Úspešnosť zásahu leteckou technikou je závislá od jej dislokácie od miesta nasadenia a dostatočnej koncentrácie. Pre úspešný zásah a optimálny spôsob nasadenia leteckej techniky nesmie maximálna doba medzi jednotlivými náletmi presiahnuť dobu          5 minút. Dlhšia doba napomáha regenerácii ohňa z dôvodu odparenia hasiacej látky. Od tejto doby sa odvíja aj potreba počtu leteckej techniky v závislosti na vzdialenosti vodného zdroja. Túto dobu možno skrátiť vybudovaním plniaceho stanoviska (nahrádza prírodný alebo umelý zdroj požiarnej vody) v blízkosti lesného porastu zasiahnutého požiarom. Zriadenie plniaceho stanoviska si však vyžaduje nasadenie väčšieho počtu cisternových automobilových striekačiek a z bezpečnostného hľadiska vytýčenie dostatočne veľkého voľného priestoru.

Pri potenciálnej likvidácii veľkého lesného  požiaru v analyzovanej oblasti možno nasadiť dva druhy leteckej techniky, a to hasiace lietadlá a vrtuľníky.
  
V Slovenskej republike  na  účely  hasenia lesných požiarov sú k dispozícii  4 ks lietadiel typu  Z-137T  Agro Turbo vo vlastníctve a.s. Aeroslovakia  Nitra a a.s. Aeroservis Košice so sídlom na letiskách v Nitre a Košiciach. Ich operatívne nasadenie je do 5 hodín, pričom treba zabezpečiť vhodnú pristávaciu a vzletovú dráhu – je postačujúci aj trávnatý úsek v dĺžke cca 600 m, a dopĺňanie hasebného média, keďže lietadlá nie sú vybavené zariadením na naberanie vody za letu z otvorenej vodnej plochy (kapacita vodnej nádrže umiestnenej v trupe lietadla je 1 000  l až 1 200 l).

Ministerstvo vnútra Slovenskej republiky – Letecký útvar Ministerstva vnútra Slovenskej republiky disponuje leteckou technikou - vrtuľníkmi triedy MI-171 ktoré sa využívajú na hasenie lesných požiarov. Vybavenie Leteckého útvaru Ministerstva vnútra Slovenskej republiky leteckou technikou a technickými prostriedkami na hasenie lesných požiarov:
-	vrtuľník	MI-171		2 ks v prevádzke
-	vrtuľník	MI-171		2 ks v príprave na generálnu opravu
-	bambi vak	1200 l			1 ks
-	vak na hasenie VSU 3500 l	4 ks (napĺňanie len na 2 500 l)
-	bambi vak 1 600 l			1 ks (Okresné riaditeľstvo zboru v Banskej Bystrici)

Čas spohotovenia leteckej techniky potrebnej na zdolávanie požiaru v lesnom poraste je v pracovnom čase do 45 minút od vyhlásenia poplachu a v mimopracovnom čase do            3 hodín od vyhlásenia poplachu.

Ozbrojené sily Slovenskej republiky majú k dispozícii 1 ks MI-171 a 2 ks bambi vakov s objemom 2 200 l, kde čas aktivácie vrtuľníka je 90 minút.

V súkromnom sektore sú k dispozícii 3 ks vrtuľníkov (2x MI- 8 a Agusta A109 K2)  v dvoch spoločnostiach a to: MI-8 a Agusta A109 K2, firma Air Transport Europe spol.s. r. o. Poprad (bambi vak 1 ks - 1 600 l) a MI-8, firmy TECH-MONT Helicopter company s. r.o Poprad. Čas aktivácie v oboch spoločnostiach je praxou potvrdený a prvé letecké nálety sú prevádzané do 30 minút.  Obe spoločnosti vykonávajú letecké práce vrátene hasenia požiarov, pričom počet odlietaných hodín - „letecká prax“, znalosť lokality a čas aktivácie je kladná stránka činnosti. Negatívom však ostáva možnosť ich nasadenia, nakoľko v súčasnosti neexistuje vzájomná zmluvná dohoda o poskytovaní leteckých služieb.

Jedným z prijateľných riešení je aj presun resp. pohotovosť leteckej techniky Leteckého útvaru Ministerstva vnútra Slovenskej republiky s dislokáciou na letisku Poprad-Tatry v čase zvýšeného nebezpečenstva vzniku požiarov.

Taktiež je potrebné zabezpečiť dopĺňanie hasebného média, ale len v prípade, že v blízkosti nie je k dispozícii  otvorená vodná plocha, vyhovujúca napĺňaniu daných vakov. Dopĺňanie je možné priamo z hasičských cisterien (vrtuľník „zavesí“ nad miestom dopĺňania) bez medzipristánia alebo priamo zo samonosnej vodnej nádrže tzv. FIREFLEX (objem 36 000 až 54 000 l). Zbor disponuje 4 ks Fireflexov a to 3 x 54 000 l - hasičská stanica Prešov, hasičská stanica Banská Bystrica, hasičská stanica Pezinok a 1 x 36 000 l – hasičská stanica Banská Bystrica.

Obr. č. 1: Samonosná vodná nádrž

7.	Monitoring

Monitoring sa vykonáva na základe „Zmluvy pre zabezpečenie leteckej požiarnej služby“, ktorú uzatvárajú Lesy Slovenskej republiky ako odberateľ s dodávateľom - leteckým prepravcom, určeným na základe výberového konania. Zmluva sa uzatvára na obdobie konkrétneho kalendárneho roka. Obsah dohodnutých prác vychádza zo Smernice Ministerstva pôdohospodárstva Slovenskej republiky a Ministerstva vnútra Slovenskej republiky                č. 1344/40/2003-700 zo dňa 18. 2. 2003. Letecký monitoring sa vykonáva po štyroch trasách (obr. č. 2). Na zabezpečenie monitoringu vo Vysokých Tatrách je optimálne využitie trasy     č. 1 (univerzálna), trasa č. 2 (stred) a trasa č. 4 (východ).

Nepriamy monitoring je riešený pri preletoch civilných dopravných, vojenských lietadiel a lietadiel aeroklubov. 
Obr. č. 2: Trasy monitoringu Slovenskej republiky

Pre činnosť vyhľadávania turistov a návštevníkov Vysokých Tatier a monitorovania vysokohorských trás a chodníkov v prípade požiaru možno povolať SAR (Search And Rescue) vrtuľník ozbrojených síl Slovenskej republiky na leteckej základni v Prešove s časom aktivácie  do 60 minút.